Muižas iela (Jūrmala)
Šis raksts ir par ielu Jūrmalā. Par citām jēdziena Muižas iela nozīmēm skatīt nozīmju atdalīšanas lapu. Muižas iela ir iela Bulduru apkaimē Jūrmalā. Muižas iela sākas krustojumā ar Brīvības prospektu un beidzas krustojumā ar Viestura ielu. Kopējais ielas garums ir 700 metri, tā ir klāta ar asfalta segumu. Muižas ielā satiksmes kustība norit divās joslās. Ielā ir savrupmāju un vasarnīcu apbūve. Uz Muižas ielas atrodas Jūrmalas teātris un Jūrmalas Mākslinieku nams.